Након балканских ратова и Првог светског рата, међу житељима сирчанске парохије родила се идеја да попишу имена свих изгинулих војника у периоду 1912—1920. године, како би иста била уписана на спомен-звонари која је требало да буде изграђена у црквеној порти. Сеоски учитељ Драгомир Милановић био је један од најзаслужнијих за то, с обзиром да је успео да за сваког војника прикупи податке о датуму и месту рођења, војној јединици и месту и времену погибије.